เทศบัญญัติเทศบาลตำบลสันปูเลยเทศบัญญัติเทศบาลตำบลสันปูเลยเรื่องการควบคุมมลพิษจากควันไฟและฝุ่นละอองจากการเผาพ.ศ.๒๕๕๒[๑] โดยที่เห็นเป็นการสมควรตราเทศบัญญัติเทศบาลตำบลสันปูเลยเรื่อง การควบคุมมลพิษจากควันไฟและฝุ่นละอองจากการเผาขึ้นใช้บังคับอาศัยอำนาจตามความในมาตรา ๖๐ แห่งพระราชบัญญัติเทศบาลพ.ศ. ๒๔๙๖ แก้ไขเพิ่มเติม (ฉบับที่ ๕) พ.ศ. ๒๕๑๐ มาตรา ๑๖ (๒๙) (๓๐) และมาตรา ๑๗(๒๒)แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. ๒๕๔๒ ประกอบมาตรา ๒๕ มาตรา ๒๖ มาตรา ๒๗ มาตรา ๒๘ และมาตรา ๖๓แห่งพระราชบัญญัติการสาธารณสุข พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลที่รัฐธรรมนูญรับรองไว้ตามมาตรา ๒๙ แห่งรัฐธรรมนูญแห่งราชอาณาจักรไทย พุทธศักราช ๒๕๕๐ เทศบาลตำบลสันปูเลยโดยความเห็นชอบของสภาเทศบาลตำบลสันปูเลย และโดยความเห็นชอบของผู้ว่าราชการจังหวัดเชียงใหม่จึงออกเทศบัญญัติไว้ ดังต่อไปนี้ข้อ ๑เทศบัญญัตินี้ ให้เรียกว่า เทศบัญญัติเทศบาลตำบลสันปูเลยเรื่อง การควบคุมมลพิษจากควันไฟและฝุ่นละอองจากการเผา พ.ศ. ๒๕๕๒ข้อ ๒เทศบัญญัตินี้ให้ใช้บังคับในเขตเทศบาลตำบลสันปูเลย เมื่อได้ประกาศไว้โดยเปิดเผย ณสำนักงานเทศบาลตำบลสันปูเลยแล้วเจ็ดวันข้อ ๓นับแต่วันที่เทศบัญญัตินี้ใช้บังคับให้ยกเลิกข้อบัญญัติองค์การบริหารส่วนตำบลสันปูเลย เรื่องการควบคุมมลพิษจากควันไฟและฝุ่นละอองจากการเผา พ.ศ. ๒๕๕๑ บรรดาข้อบัญญัติเทศบัญญัติ ข้อบังคับ ระเบียบ คำสั่งอื่นใดในส่วนที่ได้ตราไว้แล้วในเทศบัญญัตินี้หรือซึ่งขัดแย้งกับเทศบัญญัตินี้ให้ใช้เทศบัญญัตินี้แทนข้อ ๔ในเทศบัญญัตินี้มลพิษ หมายความว่า ของเสียวัตถุอันตราย และมลสารอื่น ๆ รวมทั้งกาก ตะกอน หรือสิ่งตกค้างจากสิ่งเหล่านั้นที่ถูกปล่อยทิ้งจากแหล่งกำเนิดมลพิษ หรือที่มีอยู่ในสิ่งแวดล้อมตามธรรมชาติ ซึ่งก่อให้เกิดหรืออาจก่อให้เกิดผลกระทบต่อคุณภาพสิ่งแวดล้อมหรือภาวะที่เป็นพิษภัยอันตรายต่อสุขภาพอนามัยของประชาชนได้ และให้หมายความรวมถึงรังสี ความร้อน แสง เสียง กลิ่น ความสั่นสะเทือน หรือเหตุรำคาญอื่น ๆที่เกิดหรือถูกปล่อยจากแหล่งกำเนิดมลพิษด้วยการเผา หมายความว่าการจุดไฟเผาขยะมูลฝอย หญ้าแห้ง พืชไร่ ต้นไม้เศษวัสดุจากพืชหรือเศษวัสดุอื่นใดอันเป็นเหตุให้เกิดมลพิษ ควัน ความร้อน สิ่งมีพิษฝุ่นละออง เขม่า เถ้า จนเป็นเหตุให้ส่งผลกระทบต่อคุณภาพสิ่งแวดล้อมหรือภาวะที่เป็นพิษอันตรายต่อสุขภาพอนามัยของประชาชนเจ้าพนักงานท้องถิ่น หมายความว่านายกเทศมนตรีตำบลสันปูเลยพนักงานเจ้าหน้าที่ หมายความว่าผู้ซึ่งเจ้าพนักงานท้องถิ่นแต่งตั้งให้ปฏิบัติการตามข้อบัญญัตินี้ข้อ ๕ให้เจ้าพนักงานท้องถิ่นและพนักงานเจ้าหน้าที่มีอำนาจดังต่อไปนี้(๑)โฆษณาให้ประชาชนได้ทราบถึงหน้าที่ที่จะต้องปฏิบัติตามเทศบัญญัติ(๒)สอดส่องและกวดขันไม่ให้มีการฝ่าฝืนเทศบัญญัตินี้โดยเคร่งครัด(๓)ตักเตือนผู้กระทำความผิดหรือสั่งให้ผู้กระทำความผิดแก้ไขหรือขจัดสภาพอันอาจก่อให้เกิดเพลิงไหม้สภาพรกรุงรังหรือความไม่เป็นระเบียบเรียบร้อยให้หมดไป(๔)รายงานการกระทำผิดของผู้กระทำผิดซึ่งไม่เชื่อฟังเพื่อให้เจ้าพนักงานท้องถิ่นดำเนินการปรับตามเทศบัญญัตินี้ข้อ ๖ห้ามมิให้ผู้ใดเผาขยะ อ้อย พืชไร่ตอซังข้าว หญ้าแห้ง ต้นไม้ หรือสิ่งอื่นใด ไม่ว่าจะเป็นการเผาในที่ดินของตนหรือที่ดินสาธารณะ หรือทางสาธารณะ หรือป่าไม้ในประการที่ทำให้เกิดควันหรือฝุ่นละอองอันเป็นอันตรายต่อสุขภาพอนามัยของประชาชนหรือเป็นอันตรายต่อทรัพย์สินของผู้อื่นข้อ ๗หากเจ้าของหรือผู้ครอบครองที่ดินไม่ปฏิบัติตามคำแนะนำเจ้าพนักงานท้องถิ่นหรือพนักงานเจ้าหน้าที่อาจจัดการตามความจำเป็นเพื่อป้องกันมิให้มีการเผา การป้องกันการลุกลามของไฟหรือดำเนินการใด ๆกับสภาพพื้นที่ที่เสี่ยงต่อการเกิดไฟไหม้ เช่น การทำแนวกันไฟ การตัดถาง การรื้อถอนเจ้าของหรือผู้ครอบครองสถานที่นั้นต้องเป็นผู้เสียค่าใช้จ่ายสำหรับการนั้นข้อ ๘ผู้ใดขัดขวางการปฏิบัติหน้าที่ของเจ้าพนักงานท้องถิ่นหรือพนักงานเจ้าหน้าที่ตามข้อ๕ ต้องระวางโทษปรับไม่เกินหนึ่งพันบาท(หรือตามอำนาจที่กฎหมายบัญญัติให้อำนาจองค์กรปกครองส่วนท้องถิ่นไว้เท่าที่ไม่ขัดหรือแย้งกับกฎหมายอื่น)ข้อ ๙ผู้ใดไม่ปฏิบัติตามคำแนะนำของเจ้าพนักงานท้องถิ่นหรือพนักงานเจ้าหน้าที่ตามข้อ๕ หรือฝ่าฝืนข้อ ๖ ข้อ ๗ และข้อ ๘ ต้องระวางโทษปรับไม่เกินหนึ่งพันบาท(หรือตามอำนาจที่กฎหมายบัญญัติให้อำนาจองค์กรปกครองส่วนท้องถิ่นไว้เท่าที่ไม่ขัดหรือแย้งกับกฎหมายอื่น)ข้อ ๑๐ให้เจ้าพนักงานท้องถิ่นประกาศและประชาสัมพันธ์ให้ประชาชนทราบถึงการปฏิบัติตามเทศบัญญัตินี้ข้อ ๑๑ให้เจ้าพนักงานท้องถิ่นมีอำนาจในการพิจารณายกเว้นการปฏิบัติตามเทศบัญญัตินี้ตามความจำเป็นและความเหมาะสมของพื้นที่ข้อ ๑๒ให้นายกเทศมนตรีตำบลสันปูเลยเป็นผู้รักษาการให้เป็นไปตามเทศบัญญัตินี้และให้มีอำนาจสั่งการเพื่อให้เป็นไปตามเทศบัญญัติประกาศณ วันที่ ๒๘ กันยายน พ.ศ. ๒๕๕๒อรัญคุณยศยิ่งนายกเทศมนตรีตำบลสันปูเลยปริยานุช/ผู้จัดทำ๑๙มกราคม ๒๕๕๓นันท์นภัสร์/ตรวจ๑๙มกราคม ๒๕๕๓[๑]ราชกิจจานุเบกษา เล่ม ๑๒๗/ตอนที่ ๙ ง/หน้า ๔๖๖/๑๔ มกราคม ๒๕๕๓